Stesen MRT Pavillion-Bukit Bintang

Stesen MRT Bukit Bintang (atau Stesen MRT Pavillion-Bukit Bintang atas sebab penajaan) ialah stesen transit aliran massa (MRT) di Bukit Bintang, Kuala Lumpur, Malaysia. Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena lokasi stesen di Bukit Bintang. Stesen ini dibuka pada 16 Julai 2017 di bawah pembukaan Fasa 2 laluan ini. Semasa pembinaan, stesen ini dikenali sebagai Bukit Bintang Sentral.

Stesen MRT ini, walaupun dinamakan Bukit Bintang, stesen ini tidak disepadukan dan perlu dibezakan dengan Stesen Monorel Bukit Bintang, dimana laluan Monorel KL berkhidmat. Sebuah laluan pejalan kaki berbayar telah dicadangkan tetapi tidak dibina pada masa kini.

Ciri-ciri Stesen
Lokasi
Stesen ini terletak di bawah Jalan Bukit Bintang di persimpangan Jalan Bukit Bintang dan Jalan Sultan Ismail di Bukit Bintang, Kuala Lumpur, Malaysia. Disebabkan stesen ini terletak di Segi Tiga Emas Bukit Bintang, terdapat banyak pusat membeli-belah di sekitar stesen antaranya Plaza Sungei Wang, Lot 10, Plaza Low Yat, Fahrenheit88 dan Pavillion Kuala Lumpur (pemilik hak nama stesen). Selain itu, terdapat banyak hotel mewah di sekitar stesen ini antaranya JW Marriot Kuala Lumpur, Hotel Capitol Kuala Lumpur, Hotel Royal Kuala Lumpur, Hotel ParkRoyal Kuala Lumpur, Hotel Meliá Kuala Lumpur, Hotel The Federal Kuala Lumpur dan Grand Millenium Hotel Kuala Lumpur. Juga terletak berhampiran adalah stesen AirAsia-Bukit Bintang dan pasar malam Jalan Alor.

Pelan stesen

GAras tanahB1Aras legarB2<span style=color:#> SBK Arah Selatan→   menghala ke   B3<span style=color:#> SBK Arah Utara←   menghala ke   

Stesen ini adalah stesen bawah tanah dengan empat tingkat: aras tanah, aras legar dan dua aras platform. Stesen ini mempunyai dua platform sisi di bawah ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.

Reka Bentuk Dalaman
Sama dengan stesen-stesen MRT bawah tanah yang lain, bagunan pintu stesen diinspirasikan dripada kristal kuarza yang boleh dijumpai di the permatang kuarza Bukit Tabur di Gombak, Selangor.  Untuk bahagian dalam stesen-stesen MRT Laluan Sungai Buloh-Kajang, stesen Pavillon-Bukit Bintang telah diberi tema "Dinamik" dimana sebuah dinding setinggi empat tingkat di stesen ini dihiasi dengan geometri trapeziod dinamik dengan tona warna merah berbeza.

Pertukaran
Stesen ini terletak di utara  AirAsia-Bukit Bintang. Walaupun terletak bersebelahan, tiada sambungan berbayar dibina antara dua stesen. Penumpang perlu membeli tiket baharu untuk menukar laluan MRT ke Monorel dan sebaliknya.

Perkhidmatan bas
Bas RapidKL laluan 400, 420 dan 421 berkhidmat di utara stesen ini di Jalan Sultan Ismail. Bas GOKL laluan Hijau, Ungu dan Biru juga berkhidmat di hentian bas yang sama dimana hentian tersebut adalah hentian utama bagi rangkaian bas ini.

Rujukan

Kategori:Laluan Sungai Buloh-Kajang
Kategori:Stesen RapidKL
Kategori:Stesen transit aliran deras di Kuala Lumpur